open-index/open-wikipedia-markdown huggingface dataset:
Forenkla kinesisk

**Forenkla kinesisk** (trad. 簡體中文, forenkla 簡體字, pinyin jiǎntizì) er ei skrift avleidd frå tradisjonell kinesisk skrift, og er eitt av to standardteiknsett for å skriva kinesisk. Skriftspråket blei utarbeidd og innført i 1950- og 1960-åra i Folkerepublikken Kina for å fremja lesekunne. Det er offisielt skriftspråk der og i Singapore, medan ein framleis bruker tradisjonell kinesisk i mellom anna Taiwan, Hongkong og Macao.

Forenklinga skjedde ved at ein minska talet på strekar i mange teikn, bytte ein del teikn ut med former basert på enklare kursivteikn. Ei rekkje teikn blei planmessig forenkla gjennom at ein bytte ut kompliserte former overalt der dei fanst. Andre blei forenkla utan eit slikt mønster, og er dermed ofte svært ulike dei tradisjonelle teikna. Ei rekkje teikn i forenkla skrift er likevel uendra frå den tradisjonelle.

## Forenklingsmetodar
Oversyn og døme på metodar:
#Utbreidde, kompliserte teikn blei bytt ut med enklare teikn i mange ord:
#* → ;  → ;  → ; osb.
#Bruk av fonetiske ymbol:
#* → ;  → ;  → ; osb.
#Fjerning av delar:
#* → ;  → ;  → ; osb.
#Prenta former av kursiv handskrift:
#* → ;  → ;  → ; osb.
#Bruk av eldre, enklare kinesiske former:
#* → ;  → ;  → ; osb.
#Nye samansetjingar av tilleggsstrekar:
#* → ;  → ;  → ; osb.
#Nye samansetjingar av fonetiske teikn og tilleggstrekar:
#* → ;  → ;  → ; osb.
#Samanslåing av teikn til eitt som høyrest likt ut:
#* → ;  → ;  → ; osb.
#Samanslåing av fleire teikn til eit nytt eller forenkla teikn:
#* &  → ;  &  → ;  &  → ; osb.
#Systematisk forenkling av teikndelar:
#* → ;  → ;  → ; osb.
#* → ;  → ;  → ; osb.
#* → ;  → ;  → ; osb.

## Kjelder

**Denne artikkelen bygger på «[[:en:Simplified Chinese characters|Simplified Chinese characters]]» frå ,  den 10. mars 2011.*
To Try for the Sun

«**To Try for the Sun**» er ein song skriven og innspelt av den skotske visesongaren Donovan. Han vart gjeven ut på singel i USA med «Turquoise» som B-side i januar 1966 på Hickory Records (Hickory 45-1402).

Midt i ein kontraktsstrid mellom Pye Records og Epic Records, mista Donovan kunstnarisk kontroll over utgjevingane til Pye i USA. Distributøren til Donovan sitt Pye Records var Hickory Records og ønskte ikkje å gje ut den fjerde singelen til Donovan, «Turquoise», og valde i staden eit tidlegare albumspor, «You're Gonna Need Somebody on Your Bond». Songen vart den første Dononvan-singelen som ikkje gjekk inn på singellista i USA. 

Songen omhandlar ungdomstida hans i Hatfield med venen Gypsy Dave.

Tidleg i 1966 vart det klart at Epic Records fekk kontroll over alle dei nye Donovan-utgjevingane i USA. Hickory Records fekk ha rettane til å gje ut det Donovan hadde gjeve ut på Pye Records og gav så ut fleire singlar og album som konkurrerte med katalogen på Epic Records. Før det kom noko nytt på Epic Records gav Hickory Records ut «To Try for the Sun». Songen vart opphavleg gjeven ut på *[[Fairytale av Donovan|Fairytale]]* og sjølv om han hadde den britiske singelen «Turquoise» som B-side, gjekk han ikkje inn på listene. 

Lindsey Buckingham spelte songen på albumet sitt *Under the Skin* i 2006. 

## Kjelder

**Denne artikkelen bygger på «[[:en:To Try for the Sun|To Try for the Sun]]» frå ,  den 10. mars 2011.*
Albumet Mellow Yellow

***Mellow Yellow*** er det fjerde albumet til den skotske visesongaren Donovan. Det vart gjeve ut i USA i mars 1967 på Epic Records, men vart ikkje gjeve ut i Storbritannia på grunn av kontraktsproblem, som òg hindra *[[albumet Sunshine Superman|Sunshine Superman]]* frå britisk utgjeving. I juni 1967 vart ei blanding av dei to albuma gjeven ut som *Sunshine Superman* (Pye Records NPL 18181) i Storbritannia. «Mellow Yellow» vart ein hitsingel for Donovan i november året før. 

## Historie
Songane på *Mellow Yellow* representerer ein overgang i låtskrivinga til Donovan. Songane hans hadde tidlegare illustrert kjærleiken hans for popmiljøet midt på 1960-talet. På *Mellow Yellow* ser ein framleis dette i «Sunny South Kensington», «Museum» (opphavleg spelt inn for *[[albumet Sunshine Superman|Sunshine Superman]]* og spelt inn på ny for *Mellow Yellow*) og tittelsporet, men òg livstrøytte observasjonar av same miljø («Young Girl Blues»). Kontraktsproblema hindra utgjeving av musikken til Donovan i Storbritannia, og det førte til at han skreiv songar som «Writer in the Sun», der han har tankar om at han kanskje vert tvungen til å trekkje seg frå musikkindustrien berre 20 år gammal. 

Produksjonen til Mickie Most og arrangementa til John Paul Jones er gjort forskjellige på kvar av låtane til Donovan gjennom heile *Mellow Yellow*.  Dei meir livlege songane har meir varierte instrumentbruk, som på *Sunshine Superman* og hjelpte å gjere tittelsporet til ein hitsingel på begge sider av Atlanteren. På dei innovervente funderingane vert det nytta enklare instrumentering.

Songen «House of Jansch» var ei hyllest til venen Bert Jansch, og var tredje Donovan-albumet på rad som hylla denne britiske visesongaren. 

Det har vore rykte om at venen til Donovan, Paul McCartney, kviskrar «quite rightly»-delen på «Mellow Yellow», men det er i røynda Donovan sjølv. Det er mogeleg at McCartny var blant folka ein kan høyre juble mot slutten av songen. 

## Innhald

## Medverkande
### Musikarar
* Donovan – akustisk gitar, vokal
* John Cameron – piano (spor 4-5, 10, 12-13, 15), cembalo (spor 10, 11, 16), orgel (spor 10)  celesta (spor 2, 6), arrangement (spor 2, 4-6, 9, 11-16)
* John Paul Jones – bass, arrangement (spor 1)
* Danny Thompson – bass
* Spike Heatley – bass
* Phil Seamon – trommer
* Bobby Orr – trommer (spor 1, 10)
* John McLaughlin – rytmegitar (spor 1)
* Joe Moretti – rytmegitar (spor 1)
* Danny Moss – saksofon (spor 1)
* Ronnie Ross – saksofon (spor 1)
* Big Jim Sullivan – elektrisk gitar (spor 5)
* Eric Ford – elektrisk gitar (spor 10)
* Shawn Phillips – sitar (spor 10)
* Pat Halling – fiolin (spor 8)
* Harold McNair – fløyte (spor 2, 4, 18)

### Andre medverkande på bonusspor
* Jimmy Page – elektrisk gitar (spor 11, 16)
* Tony Carr – perkusjon, trommer (spor 11, 16)

### Teknisk
* Mickie Most – plateprodusent

## Salslister

### Album

### Singlar

## Kjelder

**Denne artikkelen bygger på «[[:en:Mellow Yellow (album)|Mellow Yellow (album)]]» frå ,  den 10. mars 2011.* 
*** oppgav desse kjeldene:*


## Bakgrunnsstoff
* Mellow Yellow - Donovan Unofficial Site
Mellow Yellow

«**Mellow Yellow**» er ein song og singel av Donovan. Han nådde andreplassen på den amerikanske Billboard-lista i 1966.

Det gjekk før rykte om at songen omhandla det å røyke tørka bananskal, som ein trudde hadde ein hallusinogen effekt i 1960-åra, sjølv om dette sidan har vorte avvist. I følgje teksten som følgde albumet *[[Donovan's Greatest Hits]]*, så vart rykte om at ein kunne verte dopa på å røyke bananskal starta av Country Joe McDonald i 1966, og Donovan høyrte rykte tre veker før «Mellow Yellow» kom ut som singel. I følgje *The [[Rolling Stone]] Illustrated Encyclopedia of Rock and Roll*, innrømde han seinare at songen var ein refernase til ein gul vibrator, omtalt i teksten som ei «elektrisk banan». Uttrykket «mellow yellow» dukkar opp på side 719 i den første amerikanske utgåva av James Joyce-romanen *[[Ulysses av James Joyce|Ulysses]]*, der det vert nytta til å omtale rumpa til Mrs. Marion Bloom, men det er ikkje kjend om Donovan fekk uttrykket der i frå.

Plata har ei Beatles-aktig kjensle, og vart stundom tatt for å vere ein Beatles-song. Donovan var gode vener med the Beatles. Paul McCartney kan mogelegens høyrast som ein av folka som pratar i bakgrunnen på songen, men i motsetnad til populære rykte, er det ikkje McCartney som kviskrar «quite rightly» i refrenget. Det er det Donovan sjølv som gjorde. 

## Salslister

### Vekeslister

### Årslister

## Andre versjonar
R&B- og jazz-songaren Georgie Fame spelte inn si utgåva av songen med eit heilt anna arrangement. 

Songen har vore nytta for nytta i fleire reklamefilmar, ofte med anna tekst. 

Jimi Hendrix refererte til songen i songen hans «Bold As Love», medan Frank Zappa refererte til songen på «Absolutely Free» på albumet *[[We're Only In It For The Money]] (1967)*.

## Kjelder

**Denne artikkelen bygger på «[[:en:Mellow Yellow|Mellow Yellow]]» frå ,  den 10. mars 2011.* 
*** oppgav desse kjeldene:*


## Bakgrunnsstoff
* Mellow Yellow (Single) - Donovan Unofficial Site
Epistle to Dippy

**Epistle to Dippy** er ein song og ein singel av Donovan, som kom ut i 1967 og berre i USA, der han nådde 19. plass. 

Musikarar på songen er Donovan på vokal og akustisk gitar, Jimmy Page på elektrisk gitar, John Cameron på klaverinstrument og arrangement, Danny Thompson på bass og Tony Carr på trommer. Royal Philharmonic Orchestra spelte strykarar.

Han er skriven som eit ope brev til ein gammal skuleven, og har ei sterk passifistisk melding i tillegg til blomstrande psykedelisk bilete. Den verkelege Dippy var på denne tida i British Army i Malaysia. I følgje Brian Hogg, som skreiv teksten til heftet som følgde plateboksen *Troubadour*, høyrde Dippy songen, kontakta Donovan og forlet hæren som følgje av songen. 

## Bakgrunnsstoff
* Epistle To Dippy (Single) - Donovan Unofficial Site
There is a Mountain

«**There is a Mountain**» er ein song og singel av Donovan, som kom ut i 1967. Han nådde 8. plassen på singellista  i Storbritannia,
9. plassen på amerikanske *[[magasinet Cashbox|Cashbox]]* si Topp 100-liste og 11. plassen på Billboard si Hot 100-liste.

Med seg på singelen har Donovan (vokal og akustisk gitar), Tony Carr på perkusjon, Harold McNair på fløyte og arrangement og Danny Thompson på bass. 

The Allman Brothers Band sin «Mountain Jam» (frå *[[Eat a Peach]]*, 1972) er ein lang, improvisert jam basert på denne songen. Dei vart inspirert etter å ha høyrt Grateful Dead gjere det same. Ein kan høyre eit par taktar frå «There is a Mountain» i songen deira «Alligator» frå albumet*[[Anthem of the Sun]]* frå 1968. 

Teksten referer til eit buddhistisk ordtak frå Qingyuan Weixin. Det blei omsett av D.T. Suzuki i hans *Essays in Zen Buddhism*, ei av dei første bøkene som populariserte buddhisme i Europa og USA.

Before a man studies Zen, to him mountains are mountains and waters are waters; after he gets an insight into the truth of Zen through the instruction of a good master, mountains to him are not mountains and waters are not waters; but after this when he really attains to the abode of rest, mountains are once more mountains and waters are waters.

## Kjelder


**Denne artikkelen bygger på «[[:en:There is a Mountain|There is a Mountain]]» frå ,  den 10. mars 2011.*  


## Bakgrunnsstoff
* There Is A Mountain (Single) - Donovan Unofficial Site
Wear Your Love Like Heaven

«**Wear Your Love Like Heaven**» er ein song og amerikansk singel av Donovan frå 1967. Det vart opningssporet på dobbeltalbumet *[[A Gift from a Flower to a Garden]]*. Singelen nådde 23. plass i USA. Singelen var den einaste til Donovan som nådde singellista i Noreg med ein 20. plass.  

Songen nemner fleire fargar, som berlinerblått, alizarin karmosinraud (rosenraudt), Havana Lake (ein mørkbrun, kanskje lilla) og rosekarmeten.

## Andre versjonar
Andre artistar som har spelt inn songen er Eartha Kitt, They Might Be Giants, Sarah McLachlan og Masonna. 

## Kjelder

**Denne artikkelen bygger på «[[:en:Wear Your Love Like Heaven|Wear Your Love Like Heaven]]» frå ,  den 10. mars 2011.*  
 

## Bakgrunnsstoff
* Wear Your Love Like Heaven (Single) - Donovan Unofficial Site
Donovan in Concert

***Donovan in Concert*** er det sjette albumet til den skotske visesongaren  Donovan, og det første konsertalbumet hans. Det vart spelt inn i Anaheim Convention Center i Anaheim i California den 23. september 1967. Det vart gjeve ut i USA i august 1968 (Epic Records BN 26386 (stereo)) og i Storbritannia i september 1968 (Pye Records NPL 18237 (monaural) / NSPL 18237 (stereo)). Albumet nådde 18. plass i USA. 

## Historie
Denne konserten vart spelt inn i september 1967, fleire månader før Dononvan gav ut *[[A Gift from a Flower to a Garden]]*, og konserten inneheld fleire songar frå dette albumet som ikkje enno var kjend for det amerikanske publikummet, inkludert somme som var britiske B-sider. «Poor Cow» vart introdusert av Donovan som «Poor Love», den originale tittelen, som vart endra då songen vart med i filmen *[[Poor Cow]]*. Han hadde denne tittelen då han vart gjeven ut som B-sida til singelen «Jennifer Juniper» i februar 1968.

Musikken var mykje meir avdempa enn singlane til Donovan på denne tida, og Donovan vart akkompagnert av ei gruppe musikarar som hadde spelt inn dei førre albuma i lag med han, mellom anna fløytespelaren Harold McNair og perkusjonisten Tony Carr. Dei spelte mange musikksjangrar, frå folk til jazz. Konserten vart introdusert av ein ukjend mann, som så overlet introduksjonen til faren til Donovan, Donald Leitch.

## Innhald

## Medverkande

* Donovan – gitar, munnspel, vokal
* Tony Carr – perkusjon
* Harold McNair – fløyte og saksofon
* David Troncoso - bass
* Lorin Newkirk - piano
* 'Candy' John Carr - bongotrommer og fingercymbal
* og The Flower Quartet

## Kjelder

**Denne artikkelen bygger på «[[:en:Donovan in Concert|Donovan in Concert]]» frå ,  den 10. mars 2011.*  
 

## Bakgrunnsstoff
* Donovan In Concert - Donovan Unofficial Site
The Hurdy Gurdy Man

***The Hurdy Gurdy Man*** er det sjette studioalbumet til den skotske visesongaren Donovan. Det vart gjeve ut i USA i oktober 1968 (Epic Records BN 26420 (stereo)), men vart ikkje gjeve ut i Storbritannia på grunn av kontraktsproblem som òg hindra *[[albumet Sunshine Superman|Sunshine Superman]]* og *[[albumet Mellow Yellow|Mellow Yellow]]* frå britisk utgjeving. 

## Historie
Donovan skreiv og spelte inn mykje av *The Hurdy Gurdy Man* seint i 1967, ikkje lenge etter at han spelte inn songane som vart til *[[A Gift from a Flower to a Garden]]*. Resten av *The Hurdy Gurdy Man* vart spelt inn i april 1968, etter Donovan vitja Rishikesh i India for å studere under Maharishi Mahesh Yogi. John Lennon, Cynthia Lennon, George Harrison, Pattie Boyd, Paul McCartney, Jane Asher, Mia Farrow, Prudence Farrow og Mike Love var der òg. Donovan har sidan sagt på konsertar at George Harrison skreiv eit vers for «Hurdy Gurdy Man» då dei var i India, men at verset ikkje vart spelt inn for studioversjonen. På konsertalbumet frå 1973, *[[Live in Japan: Spring Tour 1973]]*, og 1990, *[[Rising av Donovan|Rising]]* forklarer Donovan historia og syng dette verset. 

Mykje av låtskrivinga til Donovan for *The Hurdy Gurdy Man* vart sentrert rundt bordunar på songar som «Peregrine», «The River Song» og «Tangier» (dei to sistnemnde var songr av den gode venen til Donovan, Gypsy Dave AKA Gyp Mills), og pop på dei fleste andre songane. «As I Recall It» syner at Donovan var interessert i jazz. «Jennifer Juniper» og «Hurdy Gurdy Man» vart begge gjevne ut som singlar før albumet kom ut. 

Innspelinga av *The Hurdy Gurdy Man* skal visstnok ha inkludert dei framtidige Led Zeppelin-medlemmane Jimmy Page og John Paul Jones. Jimmy Page var i The Yardbirds på denne tida og såg seg aktivt om etter å starte eit eige band. John Bonham spelar perkusjon på songen og Clem Cattini trommer. 

## Innhald

## Medverkande
*Donovan - vokal, akustisk gitar, tambura, harmonium
*John Cameron - piano
*Danny Thompson - bass
*Harold McNair - fløyte, saksofon
*Tony Carr - trommer, perkusjon
*John «Candy» Carr - bongotrommer, perkusjon

## Kjelder

**Denne artikkelen bygger på «[[:en:The Hurdy Gurdy Man (album)|The Hurdy Gurdy Man (album)]]» frå ,  den 10. mars 2011.* 
*** oppgav desse kjeldene:*


## Bakgrunnsstoff
* The Hurdy Gurdy Man - Donovan Unofficial Site
Hurdy Gurdy Man

«**Hurdy Gurdy Man**» er ein song av den skotske musikaren Donovan. Han vart skriven og innspelt tidleg i 1968 og gjeven ut i mai same året som singel. Han var tittelsporetpå albumet *[[The Hurdy Gurdy Man]]*, som kom ut oktober dette året. Singelen nådde 5. plass i USA og 4. plass i Storbritannia. Songen vart skriven for den gamle venen og gitarmentoren til Donovan, Mac MacLeod. MacLeod var i eit dansk på denne tida kalla Hurdy Gurdy. Songen har ein hardare rockestil enn det som var vanleg for Donovan med forvrengde gitarar. Han hadde òg ein indisk påverknad med bruk av tambura. Songen vart ein hymne for hippiar på grunna av den psykedeliske stilen.

I heftet som kom med dobbelplata til Donovan frå 1992, **, er Allan Holdsworth og Jimmy Page oppførte på elektrisk gitar på songen, og John Bonham og Clem Cattini som trommeslagarar. Men i følgje John Paul Jones, som arrangerte og spelte bass på songen, spelte Clem Cattini trommer og Alan Parker elektrisk gitar. Denne besetninga vart stadfesta av Cattini

Innspelinga vart produsert av Mickie Most med Eddie Kramer som lydteknikar.

I intervju med Keith Altham for *[[NME]]* og *[[Hit Parader]]*, og Tony Wilson for *[[Melody Maker]]*, forklarte Donovan at han skreiv «Hurdy Gurdy Man» som ei gåve for venen og den tidlegare gitarmentoren Mac MacLeod. Donovan ønskte at bandet til MacLeod, Hurdy Gurdy, skulle spele songen. Men Donovan endra meining om å gje bort songen og spelte han inn sjølv. Donovan hevda i eit intervju med Little Steven Van Zandt at han opphavleg hadde håpa at Jimi Hendrix skulle spele på songen, men han var ikkje tilgjengeleg. Jimmy Page har ofte vorte tilskriven på elektrisk gitar, som  Donovan hevdar i Hannes Rossacher-dokumentaren frå 2008 *Sunshine Superman: The Journey of Donovan*.

På fleire konsertopptak fortel Donovan at det vart skriven eit tilleggsvers til songen av George Harrison som ikkje vart spelt inn på studioutgåva. Donovan spelar ofte dette verset på konsertane sine.

## Andre versjonar
Songen har vorte spela av mange andre artistar, som Steve Hillage, Butthole Surfers, Eartha Kitt, Wild Colonials, L.A. Guns, The Losers, Neil Pye frå The Young Ones, Howard Stern og Viva Voce.

## Kjelder

**Denne artikkelen bygger på «[[:en:Hurdy Gurdy Man|Hurdy Gurdy Man]]» frå ,  den 10. mars 2011.* 
*** oppgav desse kjeldene:*

## Bakgrunnsstoff
* Hurdy Gurdy Man (Single) - Donovan Unofficial Site
Jennifer Juniper

**«Jennifer Juniper»** er ein song og ein singel av Donovan frå 1968. Han gjekk inn på listene i både Storbritannia (5.) og USA (26.). Han er skriven om Jenny Boyd, syster til Pattie Boyd, medan dei var all med The Beatles i Rishikesh. Ho gifta seg med Mick Fleetwood og var ei stund svigerinna til George Harrison og seinare Eric Clapton. Songen inneheld obo, fløyte og fagott. Det siste verset på songen vert sungen på fransk. 

B-sida «Poor Cow» er ein song frå filmen *[[Poor Cow]]* av Ken Loach. Den opphavlege tittelen var «Poor Love». Tittelen vart endra då songen var nytta i filmen. Han hadde denne tittelen då han vart nytta som B-side til «Jennifer Juniper» i februar 1968.  «Poor Cow» vert introdusert av Donovan som «Poor Love» på konsertalbumet *[[Donovan in Concert]]* (1968).

## Kjelder

**Denne artikkelen bygger på «[[:en:Jennifer Juniper|Jennifer Juniper]]» frå ,  den 11. mars 2011.*  
 

## Bakgrunnsstoff
* Jennifer Juniper (Single) - Donovan Unofficial Site
Laléna

«**Laléna**» er ein song av Donovan som vart gjeven ut på singel av Epic Records (USA). Han nådde 33. plass på Billboard-lista og 31. plass på Cash Box-lista. Han har sidan vorte spelt av Deep Purple på albumet deira *[[Deep Purple av Deep Purple|Deep Purple]]* i 1969. The Beatles spelte òg inn songen under innspelinga av *[[The Beatles av The Beatles|The Beatles]]* i 1968. 

Musikarane som spelar på songen, er Harold McNair på fløyte, Bobby Orr på trommer, Danny Thompson på bass med strykarar frå Royal Philharmonic. Songen arrangert av John Cameron.

Songen var inspirert av den austerrikske skodespelarinna Lotte Lenya og rolla hennar i filmen *[[The Threepenny Opera (1931)|The Threepenny Opera]]*.

Donovan framførte «Laléna» på fjernsyn på The Smothers Brothers Comedy Hour.

## Kjelder

**Denne artikkelen bygger på «[[:en:Laléna|Laléna]]» frå ,  den 11. mars 2011.* 
*** oppgav desse kjeldene:*


## Bakgrunnsstoff
*Laleña (Single) - Donovan Unofficial Site
Atlantis av Donovan

«**Atlantis**» er ein folkrock-popsong skriven og innspelt av den skotske visesongaren Donovan. Han vart først gjeven ut som singel i 1968 og vart ein suksess verda over, mest av alt i Austerrike, USA, Tyskland og Sveits, der han gjekk heilt til topps i 1969. I USA var songen B-sida til singelen «To Susan on the West Coast, Waiting».

I 2001 spelte Donovan og det tyske popbandet No Angels inn songen på nytt for rulleteksten av Walt Disney-filmen ** (2001). Denne versjonen vart gjeven ut som singel og nådde Topp 5 i Austerrike og Tyskland.

## Historie
Introduksjonen er ein roleg monolog som omtalar Atlantis som ein avanser siviliasjon og at kolonistar frå Atlantis danna grunnlaget for dei mytologiske gudane i antikken. Folket på Atlantis var klar over lagnaden sin og sende skip for å bere folket i tryggleik, og det er desse folka som er ansvarleg for å føre siviliasjonen og kulturen til dei primitive menneska. Når songen byrja for fullt inneheld han ei melding om at verkeleg kjærleik kan finnast på Atlantis. 

Mange meiner at Paul McCartney syng korvokal på «Atlantis», mellom anna forfattarane av boka *All Together Now: The First Complete Beatles Discography, 1961—1975* (New York: Ballantine Books, 1976, s.&nbsp;384). McCartney er derimot ikkje omtalt på plateomslaget. 

Kontraktsstrid på denne tida gjorde det komplisert å gje ut dei same platene til Donovan i Storbritannia og USA. Songen vart opphavleg gjeven ut i Storbritannia som ein singel med «I Love My Shirt» som B-side. I 1969 vart han gjeven ut i USA på albumet *[[Barabajagal]]*. Albumet kom ikkje ut i Storbritannia, og «Atlantis» vart så gjeven ut i USA som B-sida til «To Susan on the West Coast Waiting». 

Songen vart rekna som upassande som hitsingel i USA, på grunn av lengda og den lange monologen i starten, og derfor ikkje «radiovenleg». Trass i suksess i Europa vart songen derfor plassert på B-sida. Produsentane tok derimot feil og «Atlantis» vart langt meir populær enn A-sida, og nådde 7. plass på lista i USA. 

### I populærkulturen
«Atlantis» vart nytta i ein minneverdig scene i Martin Scorsese-filmen *[[Goodfellas]]* frå 1990, der gangsteren Billy Batts, spelt av Frank Vincent, vert banka av Joe Pesci og Robert De Niro. Denne scene er ein av dei mest valdelege i heile filmen. Songen vert òg omtalt i Stephen King-boka *[[Hearts in Atlantis]]*.

Songen vart parodiert i ein episode av *[[Futurama]]*, kalla «The Deep South». Donovan spelte inn songen på nytt for teikneserien som «Hail Atlanta».

## Salslister

## Kjelder

**Denne artikkelen bygger på «[[:en:Atlantis (song)|Atlantis (song)]]» frå ,  den 11. mars 2011.* 
*** oppgav desse kjeldene:*


## Bakgrunnsstoff
* Atlantis (Single) - Donovan Unofficial Site
Barabajagal (Love Is Hot)

«**Barabajagal**» er ein song av Donovan frå 1969. Han vart først gjeven ut på singel og sidan som tittelspor på albumet *[[Barabajagal]]*. Donovan vert akkompagnert av the Jeff Beck Group.

Den første britiske trykkinga av singelen nytta den fulle tittelen «Goo Goo Barabajagal (Love Is Hot)» og gav B-sida tittelen «Bed With Me» Seinare trykkingar vart korta ned til «Barabajagal» og B-sida kalla «Trudi». Tittelen er eit fiktivt namn på ein forførarisk kjæraste nemnd i songen. Singelen er tilskriven Donovan og Jeff Beck Group. 

Songen nådde 12. plass i Storbritannia og 36. plass i USA. 

## Medverkande
* Donovan – gitar, vokal
* Jeff Beck - gitar
* Ronnie Wood – bass
* Madeline Bell – korvokal
* Micky Waller – trommer
* Lesley Duncan - korvokal
* Nicky Hopkins – klaverinstrument
* Mickie Most – produsent

## Kjelder

**Denne artikkelen bygger på «[[:en:Barabajagal|Barabajagal]]» frå ,  den 11. mars 2011.* 
*** oppgav desse kjeldene:*


## Bakgrunnsstoff
* Barabajagal (Single) - Donovan Unofficial Site
Open Road av Donovan

***Open Road*** er det åttande studioalbumet til den skotske visesongaren Donovan. Det vert òg rekna som debutalbumet til bandet Open Road. *Open Road* vart gjeven ut i USA noko i juli 1970 og i Storbritannia i september 1970.

## Historie
Etter å ha enda samarbeidet med Mickie Most under innspelinga av *[[Barabajagal]]*, valde Donovan å flytte tilbake til Storbritannia, trass ønska til managementet hans, som truleg mislikte dei høge skattane i landet og avstanden til den amerikanske marknaden. Der byrja han å spele inn og produsere songar for det neste albumet hans. Produksjonen til Donovan var røffare og meir organisk enn den reine og polerte produksjonen til Mickie Most på hittane hans i 1960-åra.

Med seg på innspelingane samla Donovan eit band kalla Open Road med trommeslagar John Carr, klaverspelar Mike O'Neil, og bassist og gitarist Mike Thomson. Bandet spelte ein stil som vart kalla keltisk rock av Donovan. Mange av songane på *Open Road* tenkjer over dei negative sidene med industrialiseringa og den tapte fredfullheita frå tidlegare tider. Donovan hadde vore innom dette temaet tidlegare, men dette var første gongen heile albumet var basert på dette temaet.

Etter albumet kom ut forlet Donovan Open Road for å fokusere på familien sin og gjere ferdig det neste albumet, *[[H.M.S. Donovan]]*. Etter å ha tapt Donovan slo Mike O'Neil, Mike Thompson og John Carr seg saman med Barry Husband på gitar og vokal og Simon Lanzon på klaverinstrument. Dei spelte inn og gav ut eit album til i 1971, *Windy Daze*, før dei vart oppløyst.

## Innhald

## Medverkande
*Donovan Leitch - gitar, munnharpe, vokal
*Mike Thomson - gitar, bassgitar, vokal
*John Carr - trommer, vokal

;Andre medverkande
*Mike O'Neill - piano, vokal
*Robin Black - lydteknikar
*Mike Bobak - lydteknikar

## Bakgrunnsstoff
* Open Road - Donovan Unofficial Site
Live in Japan: Spring Tour 1973

***Live in Japan – Spring Tour 1973*** er det tolvte albumet til den skotske visesongaren Donovan. Det vart berre gjeven ut i Japan (Epic ECPM 25) i 1973. Albumet har sidan aldri vorte gjeven ut i verken USA eller Storbritannia. 

## Historie
Songane på *Live in Japan – Spring Tour 1973* vart spelte inn 25. og 26. mars 1973 i Osaka. På denne tida gav Donovan ut *[[Cosmic Wheels]]* og hadde starta innspelinga av *[[Essence to Essence]]*. Utan om «Hurdy Gurdy Man, er det få av hittane til Donovan frå 1960-talet med på albumet. 

## Innhald

## Kjelder

**Denne artikkelen bygger på «[[:en:Live in Japan: Spring Tour 1973|Live in Japan: Spring Tour 1973]]» frå ,  den 11. mars 2011.*  
 

## Bakgrunnsstoff
* Live In Japan: Spring Tour 1973 - Donovan Unofficial Site
HMS Donovan

***HMS Donovan*** er det niande studioalbumet til den skotske visesongaren Donovan. Det er et andre albumet til Donovan med barnemusikk, etter *For Little Ones* som var ein del av *[[A Gift from a Flower to a Garden]]*. *HMS Donovan* er det andre dobbeltalbumet hans og vart berre gjeven ut i Storbritannia, i juli 1971. 

## Historie
Donovan gifta seg med Linda Lawrence (ein gong kjærasten til Brian Jones) i oktober 1970. Då Linda vart gravid med det første barnet deira, starta han å arbeide med ei barneplate som inneheld innspelingar frå juli 1968 til 1971. Paul McCartney var med på nokre av innspelingane frå 1968 («Mr. Wind», «The Walrus and the Carpenter», «The Unicorn»), og det er piratkopiar der Donovan spelar desse songane med McCartney til stades. Ein demo av «Mr. Wind» vart spelt inn etter *[[Barabajagal]]*-innspelinga  i eit lågare register og med andre stemmeeffektar. Den originale teksten til songen vart trykt på den britiske versjonen av *[[albumet Sunshine Superman|Sunshine Superman]]*, fire år før *HMS Donovan* kom ut.

*HMS Donovan* var hovudsakleg produsert av Donovan, men «Homesickness» var produsert av Mickie Most. «Homesickness» er den einaste elektriske rockesongane på albumet, som elles består av akustiske songar. Dei fleste av songane er klassiske dikt sett til melodi av Donovan. Mange av dikta var frå One Hundred Poems for Children samla av Herbert Strang (Clarendon Press, Oxford – 1925). Andre dikt kom frå Lewis Carroll sine *[[Alice's Adventures in Wonderland]]* og *[[Through the Looking-Glass]]*.

Trass i at albumet inneheldt den mindre hitten «Celia of the Seals», selde *HMS Donovan* dårleg og nådde ikkje lista i Storbritannia. Epic Records nekta å gje ut albumet i USA. Dette fekk Donovan til å slå seg saman med den gamle produsenten Mickie Most for å prøve å finne attende til hit-formelen på det neste albumet. 

Etter albumet kom ut var Donovan involvert i to filmar. Først spelte han hovudrolla i Jacques Demy sin *The Pied Piper* i 1972. Han spelte òg inn musikk for Franco Zeffirelli-filmen *[[Brother Sun, Sister Moon]]* i 1972

## Innhald

	

## Medverkande
* Donovan – forteljarstemme, vokal, gitar, munnspel, produsent
* Mary – fele
* Mike Thomson – bass, orgel
* John Carr – trommer
* Danny Thompson – kontrabass på «Celia of the Seals»
* Cynthia – vokal på «Star», «Wynken Blynken and Nod» og «Pee Song»
* Mike Bobak – lydteknikar
* Mickie Most – medprodusent på «Homesickness»
* John Patrick Byrne – måleri
* Sid Maurer – kunstnarisk leiar

## Kjelder

**Denne artikkelen bygger på «[[:en:HMS Donovan|HMS Donovan]]» frå ,  den 11. mars 2011.*  
 

## Bakgrunnsstoff
* HMS Donovan - Donovan Unofficial Site
Cosmic Wheels

***Cosmic Wheels*** er det tiande studioalbumet til den skotske visesongaren Donovan. Det vart gjeve ut i mars 1973.

## Historie

Etter å ha vorte far og stifta familie, spelte Donovan inn barneplata *[[H.M.S. Donovan]]*, før han igjen vendte seg mot populær musikk i 1972. Det hadde gått tre år sidan «Atlantis» nådde Topp 10. Sidan den gong hadde Donovan hatt noko suksess med *[[Open Road av Donovan|Open Road]]*. I håp om å finne tilbake til suksessformelen, tok Donovan inn att Mickie Most som hadde produsert dei fleste innspelingane hans på slutten av 60-talet. *Cosmic Wheels*-innspelignane vart gjort i Morgel Studios i London i England. På denne tida var glamrock på toppen av listene i Storbritannia, definert av band og artistar som T. Rex, Alice Cooper og David Bowie blant andre. Fleire av desse artistane hevda at Donovan var ei viktig inspirasjonskjelde for musikken deira. Denne omtalen var med på å forme den musikalske retninga *Cosmic Wheels* skulle ta.

Medan Donovan spelte inn *Cosmic Wheels*, spelte Alice Cooper inn *[[Billion Dollar Babies]]* i same studio i 1973. Alice Cooper-gitaristen Michael Owen Bruce foreslo å be Donovan synge solo på tittelsporet i lag med Vincent Damon Furnier (som seinare tok namnet Alice Cooper for seg sjølv). Donovan gjekk med på det og resultatet var med på å føre *[[Billion Dollar Babies]]* heilt til topps i USA.

*Cosmic Wheels* nådde Topp 20 både i USA og Storbritannia, om lag like høgt som mange av dei tidlegare albuma til Donovan. I 1973 hadde musikkindustrien endra eg mot meir album-orientert rock, og singlar hadde vote mindre viktig. I redigert utgåve nådde «I Like You» 66. plass i USA og vart den siste singelen hans som gjekk inn på lista der.

## Innhald

## Medverkande

* Leslye Ash – Vokal
* John «Rabbit» Bundrick – Klaverinstrument
* Tony Carr – Perkusjon
* Valerie Carrington – Vokal
* Clive Chaman – Bass
* Phil Chen – Bass
* Nick Curtis – Vokal
* Donovan – Gitar, munnspel, vokal
* Lesley Duncan – Vokal
* Jack Emblow – Trekkspel
* Julie Forsythe – Vokal
* Leslie Fyson – Vokal
* Peter Halling – Fiolin
* Jim Horn – Saksofon
* Bobby Keys – Saksofon
* John McCarthy – Vokal
* Cozy Powell – Trommer
* Suzi Quatro – Vokal
* Chris Spedding – Gitar
* Gaynor Stewart – Vokal
* Jill Utting – Vokal
* Dennis Ball (feilskrive som «Dennis Wall») – Bass
* Alan White – Trommer
* Cary Wilson – Vokal

## Kjelder

**Denne artikkelen bygger på «[[:en:Cosmic Wheels|Cosmic Wheels]]» frå ,  den 11. mars 2010.* 
*** oppgav desse kjeldene:*

## Bakgrunnsstoff
* Cosmic Wheels - Donovan Unofficial Site
7-Tease

***7-Tease*** er det tolvte studioalbumet av den skotske visesongaren Donovan. Det vart gjeve ut i USA i november 1974 og i Storbritannia i januar 1975. 

## Historie
Etter at *[[Essence to Essence]]* selde svakt, gjekk Donovan i studio igjen seint i 1974 med ein annan produsent og nye songar. Songane var meint for eit teaterstykke og varierte frå raske songar til balladar som Donovan hadde vorte kjend for. 

Somme av songane på *7-Tease* har tekstlinjer eller melodiar frå tidlegare Donovan-songar. «The Voice of Protest» inneheld ei linje om eit skip som går «all on her starry way», direkte frå «The Voyage of the Moon» på *[[H.M.S. Donovan]]*. Melodien på «How Silly» er nesten identisk til «A Funny Man» frå *H.M.S. Donovan*. Sidan *H.M.S. Donovan* selde dårleg, kan det vere at likskapane ikkje vart lagt merke til av særleg mange. 

*7-Tease* gjorde det noko betre enn forgjengaren i USA, men markerte likevel nedgangen i populariteten til Donovan. 

## Innhald

### 2004-utgåva

## Medverkande
*Donovan - vokal, akustisk gitar, bass, munnspel
*Reggie Young - elektrisk gitar
*Teddy Erwin - elektrisk gitar på «Your Broken Heart» og «Moon Rok»
*Johnny Christopher - rytmegitar
*Norbert Putnam - bass
*David Briggs - klaverinstrument, strykararrangement
*Kenneth Buttrey - trommer, perkusjon
* Ben Cauley, Charlie Rose, Harrison Calloway, Harvey Thompson, Ronnie Eades, Bill Puett, George Tidwell, George Bohanon, Johnny Rotella, Tony Terran - blåseinstrument
*Buffy Sainte-Marie, Byron Warner, Florence Warner, Ginger Holladay, Lea Jane Berinati, Mary Holladay - korvokal
*Sheldon Kurland - konsertmeister
*Red Callender - bass på «Salvation Stomp»
*Mike Melvoin - klaverinstrument på «Salvation Stomp»
*Earl Palmer - trommer, perkusjon på «Salvation Stomp»

## Bakgrunnsstoff
* 7-Tease - Donovan Unofficial Site
Slow Down World

***Slow Down World*** er det trettande studioalbumet til den skotske visesongaren Donovan. Det kom ut i USA i mai 1976 og i Storbritannia den 4. juni 1976.

## Historie
For dei førre albuma sine hadde Donovan hyrt populære plateprodusentar i håp om å selje bra - Mickie Most for *[[Cosmic Wheels]]*, Andrew Loog Oldham for *[[Essence to Essence]]* og Norbert Putnam for *[[7-Tease]]*. Albuma gjorde derimot ikkje særleg bra og indikerte at populariteten til Donovan var dalande frå superstjernestatus i 1960-åra til ein langt mindre tilhengjarskare. Donovan valde derfor her å ta seg av desse tilhengjarane med å produsere albumet sjølv og skrive songar som var stikk strid med det som var populært på denne tida. *Slow Down World* inneheld nokre livlege songar, men dei fleste av dei har trøytte og resignerte tekstar.

To av songane på *Slow Down World* vart skriven av venen Derroll Adams. Derroll var inspirasjonskjelda til «Epistle to Derroll» på *[[A Gift from a Flower to a Garden]]* frå 1968. Donovan-hitten «There is a Mountain» har ein liknande tekst som «The Mountain», ein av Derroll Adams-songane som er spelt her.

*Slow Down World* nådde 174. plass i USA, like høgt som *Essence to Essence* men ikkje like høgt som det førre albumet *7-Tease*. *Slow Down World* var det siste albumet til Donovan på Epic Records.

## Innhald

## Medverkande
*Donovan - vokal, akustisk gitar, munnspel
*Philip Donnelly - gitar
*David Hungate, Klaus Voormann, Leland Sklar, Wilton Felder - bass 
*David Foster - klaverinstrument
*Jay Graydon - synthesizer
*Jim Keltner - trommer
*Bobbye Hall, Emil Richards - perkusjon
*Tom Scott - saksofon
*Chuck Findley - trompet, flygelhorn
*Lew McCreary - trombone
*Douglas Davis - cello
*Al DeLory, B.J. Cook, Donny Gerrard, Ed Whitting, Jeanette Clinger, Jennifer Hicklin, John Merlino, Julia Waters, Maxine Waters, Ron Hicklin, Stacy Jo Clinger, Susie Ives - korvokal

## Kjelder

**Denne artikkelen bygger på «[[:en:Slow Down World|Slow Down World]]» frå ,  den 11. mars 2011.* 
*** oppgav desse kjeldene:*

## Bakgrunnsstoff
* Slow Down World - Donovan Unofficial Site
Erik og Kriss

**Erik og Kriss** er ein norsk rapgruppe frå Bærum i Akershus. Dei består av rapparane Erik Mortvedt og Kristoffer Tømmerbakke. Dei blei kjend i 2004 via internett med låta «Bærumsgrammatikk».
Polyvore

**Polyvore** er ein kommersiell nettstad og eit nettsamfunn med fokus på stil og mote. Brukararne kan setje saman virtuelle antrekk, ta del i konkurransar, fylgje lenker til nettbutikkar for å handle eller kommunisere med andre brukarar. Hovudmålgruppa til polyvore er kvinner og jenter, og brukarane kjem frå heile verda. 

## Bakgrunnsstoff
*
Benghazi

**Benghazi** er ein by i Libya i Kyrenaika ved Sirtebukta. Byen er den nest største i landet, og er eit administrativt og kulturelt senter. Hamna i byen er den viktigaste mellom Alexandria og Tripoli. Byen har fleire statlege instutisjonar og universitet - det eldste frå 1955. 32 kilometer aust for byen ligg den internasjonale lufthamna Benina.
I oppreisten i Libya i 2011 vart byen gjort til eit hovudsete for Det nasjonale overgangsrådet, den administrative eininga til opprørarane.

I antikken var Benghazi ein gresk koloni kalla Hesperides, seinare Berenike. Frå 1500-talet høyrde byen til tyrkarane, og i perioden 1911-1942 var byen italiensk. Han vart sterkt øydelagt i den andre verdskrigen, og vart hærteken av britane og nytta som ein viktig forsyningsbase i det nordafrikanske felttoget.

## Kjelder
*
Sendai

**Sendai** (japansk 仙台市, *Sendai-shi*) er hovudstaden i Miyagi prefektur i Japan og den største byen i regionen Tōhoku. Byen har ein million innbyggjarar og vart grunnlagt i 1600 av daimyo Date Masamune. 

11. mars 2011 vart byen og omlandet hardt råka i eit stort undersjøisk jordskjelv og den etterfølgjande tsunamien.

## Kjelder
Norges Rytterforbund

**Norges Rytterforbund** er eit forbund for utøvarar av hestesport. Forbundet har over 40.000 medlemmer fordelt på sju ulike greiner: Sprangriding, dressurriding, feltritt, distanseriding, køyring, voltige, funksjonshemma og islandshest. Presidenten for Norges Rytterforbund er Per Anders Owren (2013). Norges Rytterforbund er tilslutta Norges idrettsforbund og olympiske og paralympiske komité og gjev ut medlemsbladet *Hestesport* åtte gonger i året. Nyhende frå *Hestesport* finst også på nett.

## Bakgrunnsstoff
*
Dressurriding

Dressurriding (frå fransk *dressage* som kan omsetjast med trening) er ei form for hestesport som går ut på at hest og rytter skal gjennomføre eit program så godt som mogleg. Dommarane legg vekt på gangartar, samling og kor lydig hesten er, samt sits og dugleik hos ryttaren. I dei lettaste klassene er det grunnleggjande dugleik i skritt, trav og galopp som vert vektlagd. I dei vanskelegare klassene finst også meir avanserte dressurelement som *piaff*, *passage* og *piruettar*. 
## Dressurriding i Olympiske Leikar
Dressurriding har vore olympisk grein sidan 1912, men innhaldet i konkurransen har endra seg sidan då. Sprangdelen har vorte kutta ut, medan dressurøvingane har vorte meir avanserte. 
## Bakgrunnsstoff

Om dressur på nettstaden til Norges Rytterforbund
Feltritt

**Feltritt** er ei konkurransegrein innan hestesport. Der er tre ulike delprøver i feltritt: Dressurriding, sprangriding og terrengritt. Reglane for dressur- og sprangdelen tilsvarar vanleg dressur og sprang, medan terrengrittet er sett saman av faste hinder ute i terrenget. Dømminga i feltritt er basert på straffepoeng, og ekvipasjen som har færrast straffepoeng til slutt vinn tevlinga. Terrengdelen har størst innverknad på sluttresultatet, deretter dressurprøva og til slutt sprangprøva. Alle tre går føre seg på same stemne, ofte fordelt over tre dagar. Feltritt er OL-grein.

## Bakgrunnsstoff
Norges Rytterforbund om feltritt 
Store norske leksikon om feltritt
Fukushima I kjernekraftverk

**Fukushima I dai-ichi** er eit kjernekraftverk i byen Okuma i Futaba distriktet i Fukushima prefektur i Japan. Med sine seks separate reaktorar var Fukushima I eit av dei største atomkraftverka i verda. Fukushima I var bygd og drive av TEPCO.

## Reaktorar

## Jordskjelvet i 2011
Etter jordskjelvet 11. mars 2011 vart det meld at alle dei tre verksame reaktorane hadde vorte automatisk nedstengde, men at alle nedkjølingspumpene for reaktor 1 ikkje fungerte grunna elektriske problem. Nedkjøling med vatn er naudsynt for å få ned temperaturen i reaktorane, og styresmaktene sende ut melding om atomkraftkrise. Det vart meld at det ikkje lak radioaktivitet. Seinare på dagen vart det gjeve ordre om at alle som var busette innanfor ein to kilometers radius frå reaktoren måtte evakuerast. Dette gjaldt 2000 personar.

Reaktorane 4, 5 og 6 var stengde for vedlikehald. Reaktor 4 var tom for brensel.

## Merknader

## Kjelder

## Bakgrunnsstoff
* Nettsida til Tokyo el-kraftlag 東京電力・福島第一原子力発電所 
* Webkamera som viser Fukushima I atomkraftverk.
Skimmel

**Skimmel** er ein farge hos hest.
Ein *avbleikbar skimmel* eller gråskimmel er fødd mørk, men lysnar gradvis med åra. Denne fargen er mellom anna vanleg hos lipizzanar. Ein gråskimmel lysnar for kvar hårfelling. Hesten er oftast heilt kvit i tiårsalderen, sjølv om dette kan variere. Pigmenta i huda lysnar ikkje. 
Ein *konstantskimmel* er ein hest som har skimla kropp, men heilfarga hovud, bein, man og hale. Ein kostantskimmel lysnar ikkje med tida, men kan endre farge etter årstidene alt etter om det er dekkhår eller underull som kjem klårast fram. Ein konstantskimmel kan vere raudskimmel, brunskimmel eller svartskimmel.
## Bakgrunnsstoff
Store norske leksikon om fargen skimmel
Essence to Essence

***Essence to Essence*** er det ellevte studioalbumet til den skotske visesongaren Donovan. Det vart gjeve ut i desember 1973.

## Historie
På tida då albumet kom ut hadde Donovan gått bort frå glamrock-stilen på *[[Cosmic Wheels]]* frå tidlegare på året. Andrew Loog Oldham vart først inn (erstta Mickie Most) for å produsere albumet i lag med Donovan. Mange av songane hadde alt kome ut på *[[Live in Japan: Spring Tour 1973]]*, men det albumet vart berre gjeve ut i Japan.

Eit klårt teikn på den dalande populariteten til Donovan var at *Essence to Essence* vart det tredje Donovan-albumet etter *[[H.M.S. Donovan]]* og det tidlegare *[[Fairytale av Donovan|Fairytale]]* som ikkje nådde Topp 25 i USA. *Essence to Essence* gjekk ikkje inn på den britiske lista i det heile og nådde berre 174. plass i USA.

På *Essence to Essence* fokuserer Donovan på spirituelle og meditative tekstar, og ein kan sjå Donovan meditere på plateomslaget. Sjølv om albumet fekk dårleg kritikk då det kom, vart mange av songane på albumet sentrale på konsertane hans utover i 1970-åra og 1980-åra.

## Innhald

## Medverkande
*Donovan - vokal, akustisk gitar
*Henry McCullough, Danny Kortchmar, Doug Schlink, Neil Hubbard, Peter Frampton - elektrisk gitar
*Alan Spenner, Carl Radle, Leland Sklar, Paul Ossola - bass
*Danny Thompson - kontrabass på «There is an Ocean»
*Carole King, Craig Doerge, Jean Roussel, Nicky Hopkins - piano
*Nicky Hopkins - elektrisk piano på «Operating Manual for Spaceship Earth»
*Bobby Whitlock - orgel på «Lazy Daze»
*Bruce Rowland, Denny Seiwell, Jim Gordon, Russell Kunkel - trommer
*Ray Cooper - perkusjon
*Tom Scott - blåseinstrument
*Jack Emblow - trekkspel
*Chris Nicholls - bassfløyte
*Simon Jeffes - koto
*The Scratch Band - korvokal
*Andrew Powell, Del Newman, Nicky Harrison - strykarar

## Kjelder

**Denne artikkelen bygger på «[[:en:Essence to Essence|Essence to Essence]]» frå ,  den 11. mars 2010.* 
*** oppgav desse kjeldene:*

## Bakgrunnsstoff
* Essence To Essence - Donovan Unofficial Site
Love Is Only Feeling

***Love Is Only Feeling*** er det sekstande studioalbumet til den skotske visesongaren Donovan. Det kom ut i Vest-Tyskland (RCA PL 28472) i oktober 1981 og i Storbritannia i 1983. 

## Historie
I 1981 gjekk Donovan i studio for å spele inn det andre albumet sitt på den tyske RCA-kontrakten. Albumet vart ikkje gjeven ut i USA, men kom ut i Storbritannia to år seinare i 1983. Tittelsporet er ei nylaging av «Someone's Singing», opphavleg frå *[[A Gift From A Flower To A Garden]]*. På tittelsporet syng Donovan i lag med dottera si, Astrella Leitch. 

## Innhald

## Medverkande
*Donovan - vokal, gitar
*Danny Thompson - kontrabass
*John Stevens - trommer, perkusjon
*Tony Roberts - klarinett, pikkolofløyte fløyte, obo, tenorsaksofon
*Astrella Leitch - vokal på «Love Is Only Feeling»

## Kjelder

**Denne artikkelen bygger på «[[:en:Love Is Only Feeling|Love Is Only Feeling]]» frå ,  den 11. mars 2011.* 
*** oppgav desse kjeldene:*



## Bakgrunnsstoff
* Love Is Only Feeling - Donovan Unofficial Site
Lady of the Stars

***Lady of the Stars*** er det syttande studioalbumet til den skotske visesongaren Donovan. Det kom ut i Storbritannia og USA i januar 1984.

## Historie
I 1983 fekk albuma til Donovan liten distribusjon i Storbritannia og ingen i USA. Populariteten hans hadde dalt gradvis gjennom 1970-åra og tidleg i 1980-åra, og dei store plateselskapa var ikkje overtydde om at albuma hans ville selje særleg. Donovan valde å vinne over plateselskapa og nå tilhengjarane sine i Amerika og Storbritannia. Han spelte inn nye versjonar av «Sunshine Superman» og «Season of the Witch» for det nye albumet. Begge songane var tidlegare gjevne ut på *[[albumet Sunshine Superman|Sunshine Superman]]* i 1966 og *[[Donovan's Greatest Hits]]* i 1969. Med å ha desse kjende sognane med kunne plateselskapa nytte det i marknadsføringa si.

I  tillegg til desse to songane, oppdaterte Donovan tre andre songar frå katalogen sin, «Lady of the Stars», «Local Boy Chops Wood» (begge frå *[[Donovan av Donovan|Donovan]]* i 1977) og «Boy for Every Girl» frå *[[Essence to Essence]]* i 1973. I tillegg skreiv han fem nye songar.

Sjølv om *Lady of the Stars* kom ut direkte via RCA i Storbritannia var det Allegiance Records som gav ut albumet i USA.

Av gjesteartistar på albumet finn ein Graham Nash, Pete Carr, Jim Horn, Bonnie Bramlett, Wilton Felder og Dave Mason.

## Innhald

## Medverkande
*Gitar:  Pete Carr, Richie Zito 
*Klaverinstrument: Barry Beckett, Bill Payne, William «Smitty» Smith, Jai Winding, Bruce Robb
*Bass: Bob Glaub, Leland Sklar, Wilton Felder, Jim Strauss
*DrTrommer: Rayford Griffin, James Gadson, Mike «Reedo» Reed, Paulinho da Costa (perkusjon)
*Blåseinstrument: Jim Horn
*Gjester: Graham Nash og Bonnie Bramlett (korvokal), Dave Mason (gitar), John Sebastian (autoharpe)

## Kjelder

## Bakgrunnsstoff
* Lady Of The Stars - Donovan Unofficial Site
James Clapper

**James R. Clapper** () er nasjonell etterretningsdirektør i USA sidan august 2010. Han er ein pensjonert flyvåpengeneral.

## Kjelder

**Denne artikkelen bygger på «[[:no:James Clapper|James Clapper]]» frå , den 11. mars 2011.*.
Donovan av Donovan

***Donovan*** er det fjortande studioalbumet til den skotske visesongaren Donovan. Det kom ut i USA i august 1977 og i Storbritannia med anna innhald i oktober 1977. 

## Historie
I 1976 var platekontrakten til Donovan med Epic Records over med *[[Slow Down World]]*. Albumet hadde berre gjort det mellombels og kontrakten vart ikkje fornya. Den gamle produsenten til Donovan, Mickie Most, hadde i mellomtida starta Rak Records i Storbritannia. Donovan og Most slo seg saman og spelte inn det neste albumet til Donovan på Rak Records i 1977. Arista Records distribuerte plata i USA. 

I motsetnad til *Slow Down World* var songane på *Donovan* eit forsøk på å nå dei store massane igjen. Songane hadde ein moderne stil, og med unntak av «Maya's Dance», prøvde ein generelt å unngå balladane som Donovan var kjend for. Trass i dette nådde ikkje *Donovan* listene i verken USA eller Storbritannia. Han gav heller ikkje ut noko nytt album i USA før 1984. 

## Innhald
### Originalt album

### Britisk versjon

## Medverkande

;Musikarar
*Donovan – gitar, munnspel, vokal
*Colin Allen – trommer
*John Cameron – blåsearrangement, strykararrangement
*Isaac Guillory – gitar
*Patrick Halling – fiolin
*Ronnie Leahy – klaverinstrument
*Nick South – bass
*Chris Norman – korvokal 
*Alan Silson – korvokal 
*Terry Uttley – korvokal 

;Teknisk
*Doug Hopkins – lydteknikar
*Tim Summerhayes – lydteknikar
*Wolfgang Thierbach – lydteknikar
*Charlie Watts – mastering
*Chris Blair – mastering
*Gered Mankowitz – fotografi

## Kjelder

**Denne artikkelen bygger på «[[:en:Donovan (album)|Donovan (album)]]» frå ,  den 11. mars 2011.*  
 

## Bakgrunnsstoff
* Donovan (Album) - Donovan Unofficial Site